РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  № 24
от заседание на Комисия ”Публична комуникация” на ВСС,
проведено на 17.06.2014 г.

Днес, 17.06.2014 г. (вторник) от 13,00 часа се проведе заседание на комисия “Публична комуникация” на Висшия съдебен съвет, в състав: 

     ПРЕДСЕДАТЕЛ:	Магдалена Лазарова 
     ЧЛЕНОВЕ:	Каролина Неделчева 
				Соня Найденова – отсъства
				Даниела Костова
				Калин Калпакчиев 

На заседанието присъства Светла Иванова, директор на дирекция „Публична комуникация и протокол” в АВСС и Зорница Златева – Ненкова – старши експерт връзки с обществеността. 

1. ОТНОСНО: Проект на концепция  на пилотна образователна програма сред ученици с цел повишаване на тяхната информираност за структурата, функциите и значението на съдебната власт в България  – в изпълнение на решение по т.8 от протокол № 22/03.06.2014 г. на комисия „Публична комуникация”.
КОМИСИЯ “ПУБЛИЧНА КОМУНИКАЦИЯ”
Р Е Ш И:

1.1. ПРИЕМА проекта на Концепция  на пилотна образователна програма сред ученици с цел повишаване на тяхната информираност за структурата, функциите и значението на съдебната власт в България, след направените корекции.
1.2. ВЪЗЛАГА на г-жа Зорница Златева – Ненкова – старши експерт връзки с обществеността, да проведе първоначалните разговори и да организира провеждането на работна среща с Министерство на образованието, с оглед реализиране на пилотната образователна програма.

2. ОТНОСНО: Извлечение от протокол №21/02.06.2014 г. на комисия «Професионална етика и превенция на корупцията» относно изготвяне на анализ и отчет за първите шест месеца на 2014 г. на План – графика по изпълнение на мерките, предвидени в Стратегията за превенция и противодействие на корупцията в съдебната система на 2014 г., приет с решение по протокол №9/27.02.2014 г., т.67 на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

2.1. ПРИЕМА проекта на отговор във връзка с изготвяне на анализ и отчет за първите шест месеца на 2014 г. на План – графика по изпълнение на мерките, предвидени в Стратегията за превенция и противодействие на корупцията в съдебната система на 2014 г., приет с решение по протокол №9/27.02.2014 г., т.67 на ВСС.
2.2. ИЗПРАЩА информацията на Комисия „Професионална етика и превенция на корупцията”.

3. ОТНОСНО: Извлечение от протокол №19/20.05.2014 г. на комисия „Професионална квалификация, информационни технологии и статистика” относно закриването на Работната група по унифициране на Интернет страниците на органите на съдебната власт

КОМИСИЯ “ПУБЛИЧНА КОМУНИКАЦИЯ”
Р Е Ш И:

3.1. ПРИЕМА ЗА СВЕДЕНИЕ решението на комисия „Професионална квалификация, информационни технологии и статистика” по т.25 от протокол № 19/20.05.2014 г.относно дейността на Работната група по унифициране на Интернет страниците на органите на съдебната власт. 

4. ОТНОСНО: Извлечение от протокол № 23/04.06.2014 г. на комисия «Бюджет и финанси» относно провеждане на съвместна среща на Комисията по правни въпроси, комисия «Бюджет и финанси», комисия «Публична комуникация» и Националното бюро за правна помощ – в отговор на решение по протокол №21/27.05.2014 г. на комисия «Публична комуникация».

КОМИСИЯ “ПУБЛИЧНА КОМУНИКАЦИЯ”
Р Е Ш И:

4.1. ПРИЕМА ЗА СВЕДЕНИЕ отговора на Комисия „Бюджет и финанси”, взет с решение по т.52 от протокол № 23/04.06.2014 г.
4.2. ДА СЕ УВЕДОМИ Комисията по правни въпроси за решението на Комисия „Бюджет и финанси” по т.52 от протокол № 23/04.06.2014 г.
4.3. ПРЕДЛАГА на Комисията по правни въпроси да определи удобна дата за среща с Националното бюро за правна помощ.

5. ОТНОСНО: Одобряване на анкетните карти и Методиката за извършване на проучване на общественото мнение за работата на ВСС и съдебната власт сред различните ключови общности, според Комуникационната политика на ВСС – с включени предложения от членове на Гражданския съвет, представители на Висшия адвокатски съвет и експерти по връзки с обществеността в органите на съдебната власт.

КОМИСИЯ “ПУБЛИЧНА КОМУНИКАЦИЯ”
Р Е Ш И:

5.1. ОДОБРЯВА анкетните карти за проучване на общественото мнение за работата на ВСС и съдебната власт сред граждани, сред експерти, сред юристи, сред вещи лица, сред медиите, сред НПО, сред съдебни служители и сред магистрати, с направени корекции.

5.2. Отлага разглеждането на анкетната карта за проучване на общественото мнение за работата на ВСС и съдебната власт сред адвокати и Методиката за анкетите, за следващото заседание на Комисия публична комуникация.

6. ОТНОСНО: Седмичен бюлетин за дейността на ВСС 09.06. – 13.06.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

6.1. ОДОБРЯВА Седмичния бюлетин за дейността на Висшия съдебен съвет за периода 09.06. - 13.06.2014 г.
6.2. СЕДМИЧНИЯТ бюлетин за дейността на Висшия съдебен съвет за периода 09.06. - 13.06.2014 г. да се публикува на интернет - страницата на Висшия съдебен съвет в раздел „Пресцентър".

7. ОТНОСНО: Информация за публикации в медиите, свързани с дейността на ВСС за периода 10.06. – 17.06.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

7.1. След обсъждане, приема за сведение информация за публикации в медиите, свързани с дейността на Висшия съдебен съвет 10.06. - 17.06.2014 г.

ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: /П/
				        
					МАГДАЛЕНА ЛАЗАРОВА